Univerzitet Cinhua
Univerzitet Cinhua () je prestižni istraživački univerzitet u Pekinku u Narodnoj Republici Kini i dio Lige C9 čiji su članovi devet najprestižnijih univerziteta u zemlji. Moto univerziteta je Samodisciplina i društvena posvećenost. Cinhua je jedna od najprestižnijih institucija visokog obrazovanja na cijelom azijskom kontinentu i jedna od najcitiranijih institucija globalno. Univerzitet je osnovan 1911. godine kao Cinhua koledž, naziv je već sljedeće 1912. promijenjen u Škola Cinhua, da bi 1928. godine bio usvojen naziv Nacionalni Cinhua univerzitet.

Istorija 
Po završetku Bokserskog ustanka, američki državni sekretar (de facto ministar inostranih poslova) John Hay je sugerirao kako je iznos od 30 miliona američkih dolara koji je Kina platila SAD-u prevelik. Nakon dugotrajnih pregovora sa kineskim ambasadorom Liang Čengom, američki predsjednik Theodore Roosevelt uspio je 1909. godine uvjeriti Kongres da se kineski dug umanji za 10,8 miliona dolara, pod uslovom da se ta sredstva utroše za stipendiranje kineskih studenata na studiju u Sjedinjenim Američkim Državama. Cinhua koledž je osnovan tim sredstvima 29. aprila 1911. godine u bivšim kraljevskim baštama kao pripremna škola za buduće studente upućene u SAD. Predavače u naučnim disciplinama slala je kršćanska organizacija YMCA, a diplomirani učenici koledža automatski su slani na američke institucije. Godine 1925. koledž je osnovao visokoškolsko odjeljenje i započeo sinološka istraživanja.

Izvori

Vanjske veze 

 Službena stranica

Nastanci 1911.
Cinhua
Peking